Meauxsennep

Meauxsennep, også kalt Moutarde de Meaux og kjent som «verdens beste sennep», er en sennep som stammer fra Meaux i Frankrike. Den hevdes å ha blitt lagt på den opprinnelige oppskriften siden 1632.

Sennepstypen skal opprinnelig ha blitt lagt av franske munker, og den skal ha vært et fast tilbehør til måltidene hos de kongelige i Frankrike. Oppskriften var hemmelig, men i 1760 skal M.J.B. Pommery ha fått overta den. Han og etterslekten skal ha bevart hemmeligheten. Den siste Pommery solgte bedriften og retten til å produsere Meauxsennep i 1925.

Meauxsennep lages av malte og delvis malte sennepsfrø fra planten Brassica nigra og en blanding av vann, vineddik og ulike krydderier som fortsatt ikke er kjent. Den er sterk og har en kremet og noe kornet struktur.

Såkalt skånsk sennep minner mye om Meauxsennep. Den stammer fra Sverige.

 Se også 
 Bordeauxsennep
 Dijonsennep

Kategori:Sennep